Gandia posa en marxa la campanya DIUEN per  a desmuntar rumors racistes
01 febrer 2019

## Gandia posa en marxa la campanya DIUEN per a desmuntar rumors racistes01 febrer 2019Última actualització: 14 juliol 2025

![](../gestion/img/campanya-Diuen.jpg)  
  

El **regidor delegat de Responsabilitat Social, Nahuel González,** ha presentat aquest matí en roda de premsa la campanya “DIUEN”, una primera acció dins del projecte “Diferents orígens, un camí en comú”.

Es una campanya de comunicació que pretén desmuntar els missatges racistes i xenòfobs utilitzant en paral·lel la rumorologia històrica de la ciutat ducal.

Es tracta de “_millorar la convivència a Gandia potenciant la multiculturalitat i la diversitat que tenim en la nostra ciutat, basant-nos en àmbits socials, educatius i culturals_”, ha informat el regidor.

Tres són els rumors gandians que apareixeran en sengles cartells: la Delicà de Gandia, les suposades restes humanes trobats en els túnels que comunicaven el Palau Ducal amb les Clarisses i el del llegendari tresor que uns pirates van amagar en la Marjal. Aquests apareixeran lligats als que en l'actualitat es creen davant l'arribada d'immigrants: “ens roben el nostre treball”, “viuen de subvencions”, “venen a delinquir”. “_Afirmacions racistes que s'ha comprovat que no són certes i el que busquem és que a Gandia aquests rumors no agafen força_”, segons ha explicat **González**.

El projecte compta amb una faceta educativa, que arribarà als col·legis i instituts en els pròxims mesos. “_Comptarem amb l'experiència de persones que han viscut el racisme de primera mà i que ara són un referent. És el cas de Julio Maloa,  vocalista del desaparegut grup musical La Raiz_”, ha comentat l'edil.

També es durà a terme una fase comercial destinada als hostalers.

“_Gandia sempre ha sigut exemple de convivència, de multiculturalitat, de tolerància. Dels anys 2000 a 2005 vam tindre una recepció important de persones migrades, encara que sí que és cert que en l'actualitat la nostra ciutat està perdent població constantment_”, ha dit el regidor.

Quant al format dels cartells, l'edil ha ressaltat que “_tenen un caràcter alegre, no són violents, no tenen cap missatge d'odi, sinó tot el contrari: sempre parlant en positiu”._

**González** ha posat l'accent que “_les institucions tenen responsabilitat a l'hora de contestar a aquestes circumstàncies. A Gandia tenim l'agència Pangea dedicada a l'atenció de persones nouvingudes i refugiades_”. Aquesta experiència anti-rumors racistes ja ha sigut duta a terme amb èxit en ciutats com Barcelona.

[Twittear](https://twitter.com/share)